’n Mense dink op verskillende vlakke soos wat hy in die samelewing binne die hiërargie ontwikkel. Die generaals wat op hierdie stadium op internasionale vlak dink, kan nie meer op grondvlak opereer nie. Ek gaan nie nou oor die verskillende denkvlakke praat nie. Wat ek wil sê is dat ons vir ons probleem, mense nodig het wat op alle vlakke kan opereer. Ons moet onsself oefen om nie net die groot prentjie te verstaan nie maar ons moet ook weet wat ons nodig het en waarom ons dit nodig het, wanneer ons in die buurtwag diens doen.
Vrees soos jy dit klassifiseer, het my weer aan die dink gesit. Vrees is n ding wat ek met elke konsultasie wat ek doen, te doen kry. Ek kan die gevalle op my een hand tel waar die kennis, dat iemand n persoon wil verkrag of vermoor, nie vrees by die persoon skep nie. In my kop is dit die beste nuus wat ek iemand kan gee. Want as jy weet wat die motief is, wie dit beplan, hoe die aanvallers jou wil aanval en wanneer hulle dit wil doen, kan jy mos die omstandighede verander.
Om n voorbeeld te noem. Europese kontinent verduur jaarliks ergerlike winters. Wanneer n mens deur hierdie snerpende winters beur, om weer die lenteblomme te sien, is daar n paar goed wat jy moet doen om te oorleef. Maar wanneer n mens byvoorbeeld vroegtydig hout bymekaar maak, is dit nie uit vrees nie. Dit is uit voorbereiding dat jy die winter kan oorleef. Die koms van die winter is n gegewe en omdat jy dit al beleef het, weet jy wat om te verwag en daarom doen jy vroegtydig jou voorbereiding sodat jy nie in die snerpende koue, moet gaan hout kap nie.
’n Persoonlike vrees is anders as die vrese wat jy noem. Tydens n persoonlike vrees glo jy goed wat nie bestaan nie asof dit reeds bestaan. Met ander woorde om dieselfde oorlog as voorbeeld te gebruik. Die kinders was op die slagveld en die ouers het gevrees dat hulle kinders tydens die oorlog geskiet gaan word. Dit het nog nie gebeur nie maar hulle het dit so gevrees dat die nuus in baie gevalle nie n groot skok was nie. Op die slagveld oorleef n man dertig dae. Elke dag word daar van sy kennisse en vriende gedood en elke dag wonder hy of vandag, nie sy dag is nie. Die vrees dat hy môre sal doodgaan, is ook om iets te glo wat nog nie bestaan nie.
Dit is so dat ons hier by AKSKA inligting soek om te verstaan waar ons die oplossings vir ons huidige en toekomstige probleme moet soek. Terselfdertyd skep ons soeke na die waarheid en ons soeke na die pad vorentoe, vir die man langs ons n probleem. Hy het nie die insig wat ons het nie en ons het nie die insig wat hy het nie. Ek het al n paar keer gewonder wie van ons nou eintlik reg is. Is ons reg omdat ons die positiewe en die negatiewe saam probeer evalueer, om sodoende die vreedsame uitweg te kry. Of is die verligte ou langs my die een wat reg is om net met die vertroue wat hy in die politici het, sy werk te behou en om te sien wie die volgende verkiesing gaan wen en wat die invloed van die verkiesing op sy belasting uitgawes gaan hê.
Die ander lid wat saam met jou werk, weet ook dat die misdaad n probleem is. Hy glo dat die buurtwag patrollies sy dood kan uitstel, maar omdat hy en sy vrou bang is, kry hy homself nie so vêr om deel te word nie, maar al neem hy nie fisies deel nie, is hulle in die meeste gevalle bereid om geld vir die operasie te skenk.
Aktiewe lede het dan as gevolg van die mens se samestelling n probleem. Elke lid wat patrollies ry, doen n hengse opoffering. Hy ontwrig sy eie huislewe en sy eie sosiale vryetyd besteding. Elke dag wat hy betrokke is, loop hy op twee drade. Die een draad is sy werk waar hy sy lewe maak en die ander draad is die buurtwag waar hy sy omgewing terwille van sy eie gesin se voortbestaan wil beveilig. Hy ontwrig nie net sy eie sosiale lewe nie, hy verdeel sy aandag by die werk omdat hy twee werke het en derdens kos dit hom geld. Elke aand wat hy sy tyd vir homself en vir die res van die gemeenskap opoffer, kos dit hom geld.
Wanneer jy positiewe terugvoer aan al die lede gee wat suksesse bewys en wat die vermindering aan skade en die invloed wat dit op uiteindelik op die huispryse het, ba die deelnemende lede deurgee, sal die groter groep minder kla en in getalle groei.
Die realiteit is dat ons groot veranderings in die gesig staar. Saam met die veranderings kom nuwe uitdagings wat die hele Afrika, tot by die ewenaar vir ons gaan oopmaak. Dit is mos goeie nuus.
Ons weet dat ons nie die veranderings kan keer nie en ons wil dit ook nie doen nie. Maar ons wil ook nie dom en naïef wees wanneer die seer van die veranderings ons gesinne se veiligheid bedreig nie. Ek het al vir baie motorfiets ryers wat roekeloos ry gesê dat die ding hulle kan doodmaak. Hulle almal sê altyd vir my dat hulle nie bang is om dood te gaan nie. Ek dink nie dat dit die doodgaan is wat die probleem is nie, maar hoe om daar te kom.
Maar hoe sal ons die voordele kan benut as ons nie die kostes kan bereken nie. Hoe kan ons die kostes bereken wanneer ons die opsies teenmekaar kan opweeg nie?
Ek dink dat dit oorspronklik wel ‘n valsvlag van die ANC kon wees. Intussen dink ek dat Malema se ego, tussen hom en die ANC staan. Hy wil nie wag om eendag die baas te word nie, hy wil dit nou wees.
Die huidige ANC leiers was die jeug van die verlede wat die ouer, meer gematigde leiers onttroon het soos wat die jong bere van NUMSA, die oumanne gedurende 2012 onttroon het. Die verskil is dat hulle nie n ander party gestig het, om as opposisie vir die moederparty te wees nie. Malema het dit gedoen en hy het nie die geld vir sy verkiesingsregistrasie van die ANC afgekry nie.
Sou die ANC vir hom die geld gegee het, sou hulle dit met lang draaie gedoen het. Die geld wat hy gekry het, kom nie van die rooi barrette verkope nie en dit kom ook nie van die ANC nie. Die ANC wil hom graag vir bedrog toesluit en hulle is vasbeslote om dit reg te kry. Maar ek is redelik seker dat hy ook die boetes aan die regering gaan betaal, sonder dat die ANC dit vir hom sal gee.
Lekota aan die ander kant, vermoed ek was die groot valsvlag breek in die party. Die doel van Lekota was volgens my om die meer gematigde elemente uit die ANC te trek, voor hulle na die DA sou oorloop. Met die skuif kon hy hulle kalmeer en wanneer die ANC eendag swaar trek, kan hy dalk sy steun by hulle ingooi. Tog dink ek dat sy volgelinge minder was as wat hulle verwag het en sal sy samesmelting nie regtig vir hulle n groot voordeel inhou nie.
Dit klink of Malema se oë te groot vir sy maag is en die opstekers agter hom, is besig om hom in sy dislojaliteit teenoor die ANC vêrder op te steek. Malema het nie dom ondersteuners nie en sy ondersteuners het n groter invloed op hom as wat ons dink. Van sy ondersteuners wat vroeër leiers in die ANC was, het ook baie goeie skakeling na die geldmagte.
Ek het nou al gewonder as ou Julius weer hier verby kom ,moet ek dalk 'n paar woorde met die man gaan uitruil. Vir hom se" Kyk ou Julius jy is moeg vir al die wittes en ek is seker daar is 'n paar wat jou ook nie meer kwaai like nie, se nou vir hulle as jy nou die kitaar slaan dan vat jy hulle goed en sedert jy dan kan vat en gee soos jy wil dan gee jy vir hulle, hulle eie provinsie om te maak wat hulle wil" hy mag dalk 'n paar stemme van die AWB kry waarvan hy nooit gedroom het nie. Kakie rond mooi af met rooi.